# Álvaro Odriozola Arzallus

Álvaro Odriozola Arzallus (Sant Sebastià, 14 de desembre de 1995) és un futbolista professional basc que juga per la Reial Societat. Principalment fa de lateral dret, tot i que també pot jugar de migcampista per la banda.

## Carrera de club

Odriozola va ingressar al planter de la Reial Societat el 2006, a deu anys. L'1 de setembre de 2013 va debutar com a sènior amb l'equip B, jugant com a titular en una derrota per 0–3 a Segona Divisió B fora de casa contra la UD Las Palmas Atlético, i el mateix mes va jugar diversos partits a la Lliga Juvenil de la UEFA.
Odriozola fou definitivament promocionat a l'equip B la temporada 2014–15, i hi va marcar el seu primer gol el 6 de setembre de 2014, el darrer en una victòria a casa per 3–0 contra el Real Unión. El 25 de febrer de 2016, va renovar el seu contracte amb el Sanse fins al 2018.
El 16 de gener de 2017, i com que tant Carlos Martínez com Joseba Zaldúa estaven lesionats, Odriozola va debutar amb el primer equi, i a La Liga tot jugant com a titular en una victòria per 2–0 a fora contra el Màlaga CF. La temporada 2017–18 fou promocionat definitivament al primer equip.

### Reial Madrid

El 5 de juliol de 2018, el Reial Madrid CF va arribar a un acord amb la Reial Societat pel traspàs d'Odriozola. La quantitat del fitxatge es va fixar en 30 milions d'euros, més 5 milions en variables. Va debutar el 22 de setembre, jugant els 90 minuts en una victòria per 1–0 contra el RCD Espanyol.
Després de jugar només cinc partits amb el Madrid la temprada 2019–20, fou cedit al FC Bayern de Múnic per a la resta de la temporada.

## Internacional

Odriozola debutà amb la selecció espanyola el 6 d'octubre de 2017, en una victòria per 3–0 contra Albània en la fase de classificació pel Mundial de Rússia 2018. Va jugar el partit sencer, i va donar una assistència a Thiago Alcântara per marcar un gol, amb el qual Espanya es va assegurar el lideratge del grup de classificació.

## Palmarès
### Reial Madrid CF

* 2 Campionats del Món de Clubs: 2018, 2022
* 1 Copa del Rei: 2022-23

### Bayern de Múnic

* 1 Lliga de Campions de la UEFA: 2019-20
* 1 Bundesliga: 2019-20
* 1 Copa alemanya: 2019-20

## Referències

* ↑ «2018 FIFA World Cup Russia – List of Players» (PDF). FIFA, 04-06-2018. Arxivat de l'original el 12 d'agost 2018. [Consulta: 19 juny 2018].
* ↑ «Odriozola, un puñal reconvertido a lateral» (en castellà). Mundo Deportivo, 16-01-2017. [Consulta: 17 gener 2017].
* ↑ «Odriozola tuvo el debut soñado en Primera» (en castellà). Marca, 17-01-2017. [Consulta: 17 gener 2017].
* ↑ «El Sanse cae ante la UD Las Palmas Atlético (3–0)» (en castellà). Reial Societat, 01-09-2013. [Consulta: 17 gener 2017].
* ↑ «Asoma la generación del 95» (en castellà). Noticias de Gipuzkoa, 20-03-2017. Arxivat de l'original el 25 d'agost 2017. [Consulta: 25 agost 2017].
* ↑ «U19: Utd 0 Sociedad 1». Manchester United F.C, 23-10-2013. [Consulta: 25 agost 2017].
* ↑ «El Sanse se lleva con claridad el derbi ante el Real Unión (3–0)» (en castellà). Reial Societat, 06-09-2014. [Consulta: 17 gener 2017].
* ↑ «Bautista, Zubeldia, Odriozola and Sangalli renew with Real Sociedad». Reial Societat, 25-02-2016. [Consulta: 17 gener 2017].
* ↑ «Esta Real sí araña» (en castellà). Marca, 16-01-2017. [Consulta: 17 gener 2017].
* ↑ «Official announcement: Álvaro Odriozola». Real Madrid C.F, 05-07-2018. [Consulta: 5 juliol 2018].
* ↑ «Agreement for the transfer to Real Madrid». Reial Societat, 05-07-2018. [Consulta: 5 juliol 2018].
* ↑ «Official: Real Madrid sign Alvaro Odriozola». Sport, 05-07-2018 [Consulta: 5 juliol 2018]. «Còpia arxivada». Arxivat de l'original el 2018-07-06. [Consulta: 6 novembre 2018].
* ↑ Pettigrove, Jason «Asensio the difference against a dogged Espanyol». Marca, 22-09-2018 [Consulta: 23 setembre 2018].
* ↑ «Bayern de Múnic sign Real Madrid defender Alvaro Odriozola on loan» (en anglès-gb). BBC Sport, 22-01-2020 [Consulta: 22 gener 2020].
* ↑ «Bayern sign Álvaro Odriozola on loan». fcbayern.com, 22-01-2020 [Consulta: 22 gener 2020].
* ↑ «Official Announcement: Odriozola». realmadrid.com, 22-01-2020 [Consulta: 22 gener 2020].
* ↑ «Odriozola ya es nuevo jugador del Bayern». Marca, 22-01-2020 [Consulta: 23 gener 2020].
* ↑ «Spain 3–0 Albania». UEFA.com, 06-10-2017. [Consulta: 7 octubre 2017].
* ↑ «El Reial Madrid es proclama campió de la Copa del Rei en superar l'Osasuna en una disputada final (2-1)». elnacional.cat, 07-05-2023. [Consulta: 6 juny 2023].

## Enllaços externs

* Álvaro Odriozola Arzallus a BDFutbol
* Álvaro Odriozola Arzallus a National-Football-Teams.com (anglès)
* Álvaro Odriozola Arzallus, Fitxa a Soccerway